laion/Wikipedia-Exotic huggingface dataset:
Never Worn White

"Never Worn White" (בעברית: "מעולם לא לבשתי לבן") הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-5 במרץ 2020, על ידי חברת התקליטים קפיטול רקורדס כסינגל מתוך האלבום Smile. השיר בדומה לשאר שיריה, נכתב על ידי פרי עצמה, ביחד עם ג'ואן קרלסון, ג'ון ריאן, ג’ייקוב כשר. השיר הוא שיר בסגנון הפופ. ב-4 במרץ 2020, צייצה פרי בחשבון הטוויטר שלה, כי ב-5 במרץ יממה לאחר ההכרזה תוציא את השיר. בסמוך לכך, פורסמה עטיפת הסינגל. בסמוך לצאתו, עלה השיר לרשתות הזרמות המדיה ספוטיפיי, דיזר, ואפל מיוזיק. השיר צבר למעלה מ-11 מיליון השמעות בספוטיפיי. הווידאו קליפ הנלווה שצולם לשיר הועלה לערוץ היוטיוב של קייטי פרי ב-5 במרץ 2020, בסמוך לצאתו של השיר כסינגל. בתחילת הקליפ, ניתן לראות את פרי, כשהיא עומדת בחדר ורוד ומבצעת את השיר, בסוף הקליפ ניתן לראות את פרי מלטפת את הבטן שלה בו היא חושפת היריון מבן זוגה. נכון ליוני 2021, צבר הקליפ מעל ל-35 מיליון צפיות. מידע על הסינגל "Never Worn White" באתר מיוזיק בריינז מידע על היצירה "Never Worn White" באתר Discogs מילות השיר "Never Worn White" באתר Genius סרטון השיר "Never Worn White" באתר יוטיוב קייטי פרי, ג'ואן קרלסון, ג'ון ריאן, ג'ייקוב כשר KATY PERRY, You are cordially invited to the premiere of #NeverWornWhite, @katyperry, ‏2020-03-04 Katy Perry Dreams Of Saying “I Do” On Lovely Ballad “Never Worn White”, idolator, ‏2020-03-05 Katy Perry – Katy Perry - Never Worn White* (באנגלית), נבדק ב-2020-03-05 KATY PERRY, Join me for a pre-chat on my YouTube channel before the music video drops for #NeverWornWhite, @katyperry, ‏2020-03-04 Never Worn White, נבדק ב-2020-03-05 Katy Perry: Never Worn White - Music Streaming - Listen on Deezer (באנגלית בריטית), נבדק ב-2020-03-05 Never Worn White - Single by Katy Perry (באנגלית אמריקאית), נבדק ב-2020-03-05 Never Worn White, נבדק ב-2020-04-10 Katy Perry - Never Worn White, נבדק ב-2019-10-16 Katy Perry Is Pregnant, Music Video Confirms, מתוך אתר וראייטי Katy Perry - Never Worn White (Official), נבדק ב-2021-06-19
Grow (שיר של ז'אנגו מקרוי)

Grow (בעברית: לגדול) הוא שיר באנגלית, שנכתב, הולחן ובוצע על ידי ז'אנגו מקרוי. בערב (אירופה) 4 במרץ 2020 נחשף כשיר שייצג את הולנד באירוויזיון 2020 ברוטרדם שבהולנד. ב-18 במרץ 2020, בעקבות התפרצות נגיף הקורונה בעולם, הוחלט לבטל את אירוויזיון 2020. סרטון השיר "Grow" באתר יוטיוב The Netherlands: Has Jeangu Macrooy’s Eurovision entry “Grow” been published early on Apple Music?, וויוויבלוגס, 4 במרץ 2020
טורפי כיס

טורפי כיס (שם מדעי: Dasyuromorphia) היא סדרה של חיות כיס במחלקת היונקים, ובה שלוש משפחות. סדרה זאת מורכבת מטורפים בגדלים שונים, והם חיים כולם ביבשת אוסטרליה או באיים הסמוכים גינאה החדשה וטסמניה. טווח הגודל של מרבית טורפי הכיס נע בין גודל עכבר לגודל חתול, להוציא את הפלניגל והנינגאווי הזעירים ואת זאב הכיס שמתקרב לגודל של זאב רגיל. כל טורפי הכיס הם ציידים מיומנים וזריזים אשר מתמחים ברובם בטיפוס על עצים או בחפירה באדמה. הסוגים הגדולים ניזונים מנבלות וחולייתנים בינוניים מסדרת הקנגוראים, בעוד שהמינים הקטנים ניזונים בעיקר מחסרי חוליות, זוחלים, תולעים ועכברים. לאחר הכחדת הזאב הטסמני שהיה טורף הכיס הגדול ביותר (שקל כ-30 ק"ג), הגדול בסדרת טורפי הכיס כיום הוא השד הטסמני (Sarcophilus harrisii) ששוקל עד 8 ק"ג. הקטן בבני המשפחה הוא פלניגל ארוך-זנב (Planigale ingrami), שהוא הקטן בכיסאים אשר שוקל עד 4.3 גרם. משפחה: זאבי כיס (Thylacinidae) - נכחדה. כללה 9 סוגים. משפחה: נמיות כיס (Dasyuridae) - כוללת 21 סוגים. משפחה: נומבטיים (Myrmecobiidae) - כוללת סוג יחיד. מדיה וקבצים בנושא טורפי כיס בוויקישיתוף טורפי כיס, באתר ITIS (באנגלית) טורפי כיס, באתר NCBI (באנגלית) טורפי כיס, באתר Animal Diversity Web (באנגלית) טורפי כיס, באתר האנציקלופדיה של החיים (באנגלית) טורפי כיס, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
הילרי הרברט

הילרי אבנר הרברט (באנגלית: Hilary Abner Herbert;‏ 12 במרץ 1834 – 6 במרץ 1919) היה מזכיר הצי של ארצות הברית בתקופת ממשלו השנייה של נשיא ארצות הברית גרובר קליבלנד. הוא גם כיהן כחבר בית הנבחרים של ארצות הברית מטעם אלבמה. הילרי הרברט נולד בגרינוויל (אנ'), קרוליינה הדרומית וב-1846 עבר עם משפחתו לגרינוויל, אלבמה. הוא למד באוניברסיטת אלבמה ובאוניברסיטת וירג'יניה, שם הוא היה חבר באחוות דלתא קפא אפסילון (אנ'). עד פרוץ מלחמת האזרחים הוא עסק בעריכת דין בגרינוויל. הוא התגייס לצבא הקונפדרציה כלוטננט משנה. לאחר מכן הוא שירת כקפטן במשמרות של גרינוויל, ומאוחר יותר הוא קודם לדרגת קולונל ברגימנט חיל הרגלים השמיני של אלבמה (אנ'). בקרב הישימון (אנ') ב-6 באפריל 1864 הוא נפצע. לאחר המלחמה שב הרברט לעיסוקו בעריכת דין בגרינוויל. ב-1877 הוא נבחר לבית הנבחרים של ארצות הברית מטעם אלבמה כחבר המפלגה הדמוקרטית. הוא כיהן בבית הנבחרים עד 1893 ובמהלך תקופת כהונתו הוא היה יושב ראש הוועדה לענייני הצי של הבית והיה אחראי במידה רבה על התקציבים המוגדלים שהובילו לתחייתו של צי ארצות הברית. עם זאת הוא היה בין אלו שהעדיפו תוכנית מוגבלת יותר בהשוואה לזו שהוצעה ב-1890 על ידי מזכיר הצי בנג'מין טרייסי, שכללה את בנייתן של 40 אוניות מערכה וכתוצאה מכך אושרה בנייתן של ארבע אוניות בלבד. טרייסי הושפע ממחקריו של האסטרטג הימי, אלפרד תייר מהן, שקרא להקמתו של צי גדול בעל יכולות התקפיות. הרברט גם נודע כמי שהוביל את המאבק בקונגרס לצמצום המימון של הסקר הגאולוגי של ארצות הברית, שכתוצאה ממנו הוא התעמת ציבורית עם הפלאונטולוג עותניאל צ'ארלס מארש. ב-1893 מינה הנשיא גרובר קליבלנד את הרברט למזכיר הצי של ארצות הברית. באותה תקופה כבר גייס הרברט תמיכה להרחבתו של הצי, על אף המשבר הכלכלי (אנ') שהתחולל באותה שנה, והוא הוביל את הצי לרמת מוכנות לקראת מלחמת ארצות הברית-ספרד. לאחר שהמיר את השקפותיו לאלו של מהן, אושרה בנייתן של חמש אוניות קרב ושל 16 טרפדות במהלך תקופת כהונתו. לאחר פרישתו ב-1897 הוא עסק בעריכת דין בוושינגטון. הילרי הרברט נפטר ב-6 במרץ 1919 בטמפה, פלורידה. צי ארצות הברית הנציח אותו בקריאת משחתת על שמו. מדיה וקבצים בנושא הילרי הרברט בוויקישיתוף הילרי הרברט, באתר המדריך הביוגרפי של הקונגרס של ארצות הברית (באנגלית) הילרי הרברט, באתר "Find a Grave" (באנגלית) כתבי הילרי הרברט בפרויקט גוטנברג (באנגלית) USS HERBERT (DD-160 / APD-22) - NavSource Naval History
אוי לי מיצרי אוי לי מיוצרי

אוי לי מיצרי אוי לי מיוצרי הוא פתגם תלמודי, שמשמעותו היא דו-ערכיות במצבו של האדם, בו יצר הרע מושך את האדם לסדר חיים מסוים, כשכנגד זאת עומד הציווי של היוצר, ומצב זה מחייב אותו במלחמת היצר. בעברית מודרנית משפט זה הוצא מהקשרו, ומשמעותו הימצאות בתרחיש בו שום חלופה אינה מושלמת. ביטוי דומה לשגור בעברית המודרנית הוא הביטוי של רבן יוחנן בן זכאי במשנה: אוי לי אם אומר אוי לי אם לא אומר. על פי הפסוק בבראשית בו נכתבה המילה "וַיִּיצֶר" לגבי בריאת אדם הראשון דרש רבי שמעון בן פזי ששתי אותיות י באו להדגיש נקודה זו: ”אמר רבי שמעון בן פזי אוי לי מיוצרי ואוי לי מיצרי.” רש"י מפרש אמרה זו: ”אוי לי מיוצרי - אם אלך אחרי יצרי, ואם לא אלך אחריו - אוי לי מיצרי המיגעני בהרהורים.” המהרש"א מפרש שהדרשה נשענת על האות ו שקודמת ליו"ד - מלשון "וי", ומוסיף על כך שימוש בראשי תיבות: "וי" צ, "וי" ר, וי לי מצדיק (שהוא היוצר) וי לי מרשע (שהוא היצר). בדומה לכך מפרש תורת חיים - התיבה וייצר מתפרקת לשתי תיבות: "וי" "יצר", ואת המילה יצר מנקד תחילה בצירה (במשמעות יצר), ולאחר מכן בחולם (במשמעות יוצר). הראי"ה קוק ניסח את המצוקה-המלחמה הזו כך: ”שתי נטיות מתרוצצות הננו פוגשים בנפש האדם, לשתי מגמות מחולפות. נטייה למלא את כל שאיפת הרע, את כל התאוות היותר שפלות, בין מצד החומר בין מצד הרוח, שהן עוד מתרחבות ומסבכות בעוזן את האדם, כקנאה ושנאה וכיוצא בהן, ולעומתה לא נוכל להתעלם מלראות את שאיפת הטוב, המתגלה לפעמים ברוחו של אדם, שכל העולם כולו כדאי הוא לה, להשכילו ולהיטיבו, ולמלאות אותו חסד אהבה ואורה. אבל כל נטייה חפצה להתגדר בלבדה ולהיות היא השלטת בקרב הלב ומלאה את כל רוח ונפש. והניגוד הזה הוא מרעיש את הלב וממלא את החיים חלחלות, והאדם מתאמץ תמיד איך להשלים בקרבו השלמה פנימית, ובלבד שיחדלו ממנו מצוקות נפשו...” ישעיהו ליבוביץ, אוי לי מיצרי אוי לי מיוצרי ראו למשל את דברי השופט מישאל חשין על נוהל אזהרה מוקדמת בבג"ץ 3799/02 עדאלה-המרכז המשפטי לזכויות המיעוט הערבי ואחרים נ' אלוף פיקוד מרכז בצה"ל ואחרים, עמ' 15. משנה, מסכת כלים, פרק י"ז, משנה ט"ז. נחום רקובר, ניבי התלמוד, הניב "אוי לי אם אומר אוי לי אם לא אומר", ספרית המשפט העברי, משרד המשפטים ומורשת המשפט בישראל, תשנ"א-1990, באתר "דעת" ספר בראשית, פרק ב', פסוק ז'. תלמוד בבלי, מסכת עירובין, דף י"ח, עמוד א'. ובמסכת ברכות, דף ס"א, עמוד א', הגרסה הפוכה, והוגהה בגיליון. בפירושו לתלמוד בבלי, מסכת עירובין, דף י"ח, עמוד א'. אורות, אורות ישראל פרק א סעיף ו.
פורום מנהיגי האוניברסיטאות העולמי

פורום מנהיגי האוניברסיטאות העולמי (באנגלית: The Global University Leaders Forum, בראשי תיבות: GULF) הוא קבוצת נשיאים מ־29 אוניברסיטאות מובילות בעולם, שהוקמה בשנת 2006. לקבוצת הפורום יש שני תפקידים עיקריים: פעילות כקהילה לטיפול באג'נדות חינוכיות, מדעיות ומחקריות; וכגוף מייעץ אינטלקטואלי לפורום הכלכלי העולמי. החברות בפורום מבוססת על דירוג האוניברסיטאות, מנהיגות פרטנית, מגוון גאוגרפי ורלוונטיות האוניברסיטה לסדר היום של הפורום. יו"ר ה־GULF הנוכחי (נכון לשנת 2020) היא סוזן פורטייר (אנ'), מנהלת וסמנכ"ל אוניברסיטת מקגיל. דו"ח משנת 2018 של טיימס השכלה גבוהה (אנ') ואלסוויר מצא כי 27 חברי ה־GULF הפיקו 7% מתפוקת המחקר בעולם, יותר מכל מדינה פרטנית פרט לארצות הברית וסין, והם אחראים ל־15.4% מכלל המחקר שהובא בפטנטים, יותר מכל מדינה פרטנית פרט לארצות הברית. האוניברסיטאות החברות בפורום נכון לשנת 2024: אוניברסיטת אוקספורד אוניברסיטת בוקוני אוניברסיטת קיימברידג' אימפריאל קולג' בית הספר הפוליטכני הפדרלי של לוזאן המכון הטכנולוגי של ציריך אוניברסיטת ג'ורג'טאון אוניברסיטת הרווארד אוניברסיטת סטנפורד אוניברסיטת ייל אוניברסיטת מקגיל אוניברסיטת קליפורניה בברקלי אוניברסיטת שיקגו אוניברסיטת פנסילבניה אוניברסיטת פרינסטון אוניברסיטת קולומביה אוניברסיטת קרנגי מלון המכון הטכנולוגי של מסצ'וסטס המכון הטכנולוגי של קליפורניה אוניברסיטת ג'ג'יאנג אוניברסיטת טוקיו אוניברסיטת הונג קונג למדע וטכנולוגיה אוניברסיטת פקין אוניברסיטת צינגהואה אוניברסיטת קיו האוניברסיטה הטכנולוגית של נאניאנג האוניברסיטה הלאומית של סינגפור המכון המתקדם למדע וטכנולוגיה של קוריאה אוניברסיטת קייפטאון אתר רשמי של פורום מנהיגי האוניברסיטה העולמית אתר הפורום בלינקדאין אתר הפורום בפייסבוק אתר הפורום באינסטגרם אתר הפורום בפייסבוק אתר הפורום בטוויטר Global University Leaders Forum, World Economic Forum. Retrieved Jan 26, 2020. World Economic Forum, Global University Leaders Forum. 27 universities out-produce big economies on research, universityworldnews.com, Retrieved 25 January 2018. World Economic Forum, Global University Leaders Forum, GULF Members.
Story of My Life (שיר של לזלי רוי)

Story of My Life (בעברית: סיפור חיי) הוא שיר באנגלית שנכתב והולחן על ידי לזלי רוי, רוברט מרווין, קאט גארוויט, רוי שפירו, ובוצע על ידי לזלי רוי. ב-5 במרץ 2020 נחשף כי השיר נבחר לייצג את אירלנד באירוויזיון 2020 ברוטרדם, הולנד דרך בחירה של ועדה פנימית לאומית אירית. ב-18 במרץ 2020 בעקבות התפשטות נגיף הקורונה בעולם, הוחלט לבטל את אירוויזיון 2020. מילות השיר "Story of My Life" באתר Genius סרטון השיר "Story of My Life" באתר יוטיוב מידע על השיר "Story of My Life" באתר iTunes מידע על השיר "Story of My Life" באתר ספוטיפיי Ireland: Lesley Roy will sing “Story Of My Life” at Eurovision 2020, וויוויבלוגס, 5 במרץ 2020 ערך זה הוא קצרמר בנושא שירים ובנושא אירלנד. אתם מוזמנים לתרום לוויקיפדיה ולהרחיב אותו.
לזלי רוי

לזלי רוי (באנגלית: Lesley Roy; נולדה ב-24 בספטמבר 1987) היא זמרת, פזמונאית וגיטריסטית אירית. רוי חתמה על חוזה בחברת התקליטים שלה, ג'ייב רקורדס בשנת 2006 והוציאה את אלבומה הראשון, "Unbeautiful" בשנת 2008. לצד ניסיונה כזמרת, עיסוקה העיקרי של רוי הוא כתיבת שירים. רוי כתבה יחד עם פזמונאים מוכרים ולזמרים כגון אדם למברט. רוי ייצגה את אירלנד באירוויזיון 2021, בו הגיעה למקום האחרון בחצי הגמר. לזלי רוי נולדה ב-24 בספטמבר 1987 בדבלין, בירת אירלנד. הקריירה של רוי התחילה בכך שמנכ"ל ג'ייב רקורדס הבחין ברוי באמצעות אתר אינטרנט והסכים לממן את האלבום הראשון שלה. האלבום שנקרא "Unbeautiful" יצא ב-30 בספטמבר 2008. Unbeaitful מכר 45,000 עותקים והורד באופן דיגיטלי 350,000 פעמים. האלבום הגיע למקום החמישי במצעד האלבומים של הבילבורד. שירים רבים באלבום נכתבו על ידי זמרים מפורסמים כדוגמת קייטי פרי שהייתה חלק מהכותבים של השיר "Slow Goodbye" ומקס מרטין שכתב יחד עם צוות של אחרים מספר שירים באלבום. בשנת 2010 לאחר ההצלחה הרבה שלה כזמרת, הפכה לזלי רוי לפזמונאית, היא כתבה שירים למגוון זמרים שהמוכר שבהם הוא אדם למברט. בשנת 2016 חזרה לשיר והוציאה סינגלים שמחוץ לאלבום. ב-5 במרץ 2020 חשפה רשות השידור האירית RTE כי רוי נבחרה לייצג את אירלנד באירוויזיון 2020 עם שירה "Story Of My Life". ב-18 במרץ 2020 בעקבות התפשטות מגפת הקורונה בעולם הוחלט לבטל את אירוויזיון 2020. ב-17 בדצמבר 2020 רשות השידור האירית הודיעה כי רוי תייצג בשנית את אירלנד באירוויזיון 2021, עם השיר "Maps". ב-18 במאי 2021, רוי ביצעה את השיר בחצי הגמר הראשון של התחרות וכשלה להעפיל לגמר, לאחר שהגיעה למקום ה-16 והאחרון עם 20 נקודות. 2008 - "Unbeautiful" 2008 - "I'm Gone, I'm Going" 2008 - "Unbeautiful" 2016 - "Hang On" 2016 - "Blood on Your Hands" 2016 - "Free the Flame" 2020 - "Story of My Life" 2021 - "Maps" מדיה וקבצים בנושא לזלי רוי בוויקישיתוף לזלי רוי, ברשת החברתית פייסבוק לזלי רוי, ברשת החברתית אקס (טוויטר) לזלי רוי, במסד הנתונים הקולנועיים IMDb (באנגלית) לזלי רוי, באתר ספוטיפיי לזלי רוי, באתר Last.fm (באנגלית) לזלי רוי, באתר AllMusic (באנגלית) לזלי רוי, באתר MusicBrainz (באנגלית) לזלי רוי, באתר דיזר לזלי רוי, באתר Yandex.Music (ברוסית) לזלי רוי, באתר Discogs (באנגלית) לזלי רוי, באתר Songkick (באנגלית) לזלי רוי, באתר Genius לזלי רוי, באתר SecondHandSongs סטיב לגט, Lesley Roy, אול מיוזיק אלין ואן רוסם, 🇮🇪 Lesley Roy will wave the Irish flag at Eurovision 2020 with the song “Story Of My Life”, אסקאקסטרה, 5 במרץ 2020
דוד הגר (לונדון)

הרב דוד הגר (נולד בכ"ח בכסלו ה'תש"כ, 29 בדצמבר 1959) הוא האדמו"ר מויז'ניץ לונדון, ענף של חסידות ויז'ניץ. הרב דוד הגר נולד בארצות הברית לאביו רבי מרדכי הגר, האדמו"ר מויז'ניץ מונסי, ולאמו הרבנית סימה מירל, בתו של האדמו"ר מסקווירא הרב יעקב יוסף טברסקי. הרב דוד הגר נקרא על שם סב-אמו, הרב דוד טברסקי מסקווירא. בצעירותו למד בישיבת טשעבין בירושלים. לאחר נישואיו, ובשליחות אביו, התיישב בלונדון והנהיג שם את הקהילה המקומית במסירות. מכיוון ובעיר אין רבנים רבים, יהודים רבים אף כאלו שאינם נמנים עם חסידיו, נמצאים עמו בקשר וביתו פתוח לרווחה לכל יהודי העיר, ואף מנדב מכספו לעזרת לנזקקים. הרב הגר עוסק בקירוב רחוקים והחזרה בתשובה. כן מרבה לעסוק בחינוך הצעירים וחיזוק נערים החווים היחלשות רוחנית. לאחר פטירת אביו, בכ"ט באדר ה'תשע"ח, הוא מונה לאדמו"ר מויז'ניץ-לונדון, במקביל לאחיו שמונו לאדמו"רים בקהילות השונות. לאדמו"ר בתי מדרש באנטוורפן ובבני ברק שתחת נשיאותו, מלבד בית המדרש בלונדון. בשנת תשע"ח הקים ישיבה קטנה בלונדון, ובשנת תשפ"א הקים גם ישיבה גדולה בשם "בית ישראל". בשנת תשפ"ד נרכש מבנה גדול עבור הישיבה, ברובע אנפילד. בפברואר 2022 הודיע לחסידיו כי חלה בסרטן ועליו לעבור סדרת טיפולים. לאחר כשנה הבריא מהמחלה. בשנת ה'תשמ"ח נישא לחנה מרים, בתו של הרב משה טויב מקאלוב. לזוג 10 ילדים: מנחם שלמה - נישא למאטל לאה, בת הרב יוסף חיים מוסקוביץ', האדמו"ר משאץ-וויליאמסבורג. שיינא רחל - נישאה לנפתלי אריה משה, בן דודה הרב אהרן הגר, האדמו"ר מוויז'ניץ-מונטריאול. לוי יצחק - נישא למרגלית, בת דודו הרב אברהם דב טברסקי, רב חסידי רחמסטריווקה במונסי. יעקב יוסף - נישא לשבע רבקה, בת הרב ישראל אברהם אלטר טויב מקאליב-בורו פארק. חיים מאיר - נישא למלכה איידל, בת הרב חיים יצחק אייזיק כהנא, האדמו"ר מספינקא-לונדון. יענטא - נישאה לרב חיים מאיר, בן הרב ברוך שטרנבוך - רב חסידי ויז'ניץ בברכפלד וחתן ראש ישיבת ויז'ניץ הרב מנחם ארנסטר. ישראל - נישא למרגליא, בת דודו הרב מנחם מנדל הגר (קיימישא לייק) מרגליא - נישאה ליוחנן פיש, נכד דודה הרב ישראל אליעזר פיש, האדמו"ר מביקסאד וויליאמסבורג. טראנא - נישאה ליעקב יצחק ארנסטר, נכד ראש ישיבת ויז'ניץ הרב מנחם ארנסטר. חוה - נישאה לרב זאב, בן הרב יעקב יוסף טברסקי, האדמו"ר מרחמסטריווקא-ספרינג וואלי. הצצה מיוחדת: שבעת הממשיכים מויז'ניץ ממונסי שיוכתרו לאדמו"רים, באתר בחדרי חרדים, 17 במרץ 2018 מוסדות וויזשניץ לאנדאן שליסט מקח אוף בנין רחבת ידיים אין שטאט ענפילד פאר ישיבה גדולה, באתר בחצרות הקודש משה ויסברג, התפללו ובקשו רחמים עבור האדמו"ר מויז'ניץ לונדון, באתר כל רגע, 3 בפברואר 2022
עמנואל ברודו

הרב עמנואל יצחק ברוּדוֹ (י"ד באדר ה'תרי"ז, מרץ 1857 - ה' בטבת ה'תרפ"ו, דצמבר 1925) היה מחכמי יהדות סלוניקי בתחילת המאה ה-20; דרשן, אב בית דין וממלא מקום רבה הראשי של העיר. נולד בפורים, י"ד באדר ה'תרי"ז (מרץ 1857) בסלוניקי למשפחה ממוצא רומניוטי. למד בישיבות המקומיות, והוסמך לרבנות. שימש דרשן, דיין, ואב בית דין בעיר, והיה חזן בבית הכנסת "קהל אראגון". דרשותיו משכו קהל מאזינים רב. בשנת ה'תרפ"ג, לאחר שהרב בן ציון מאיר חי עוזיאל שב לארץ ישראל לכהן כרבה של יפו, התמנה לממלא מקום הרב הראשי, עד לפטירתו בה' בטבת ה'תרפ"ו (דצמבר 1925). נקבר בבית העלמין היהודי העתיק בסלוניקי. מחליפו היה הרב חיים חביב. על מצבתו נכתב: עת נלקח ארון הקדש כליל תפארת מורשי לבב נתקו כל העם מקצה קראו עצרת נר ה' נשמת אדם האיר עינינו כלהב בוערת וי לנו כי הועם זהב אוי ואבוי נפלה עטרת אנה הלך אנה פנה חמדת ישראל גולת כותרת לב טהור נשמה נקיה רוח זך נפש נהדרת הרב הגדול דן ידין עמו צדק משפט ומישרים דרשן מומחה מזכה את הרבים בנועם מוסרים מורנו ורבנו עמנואל יצחק ברודו ז"ל נקרא אל השמים מעל לישב בסתר עליון ביום ה' לחדש טבת ה'ת'ר'פ'ו' ת'נ'צ'ב'ה' נולד הרב יד' אדר ה'ת'ר'י'ז' בנו הבכור ר' יצחק עמנואל ברודו היה מזכיר בית הדין בסלוניקי, לימד בישיבה המקומית מראשי תנועת המזרחי ביוון וחוקר תולדות קהילת סלוניקי. נספה בשואת יהודי יוון. בנו רבי מרדכי ברודו היה חזן ולימד בישיבה המקומית. נספה בשואת יהודי יוון. הנהגת הקהילה רצתה למנות רב מודרני, ולכן מינויו היה לממלא מקום בלבד. מיכאל מולכו, בית העלמין של יהודי שאלוניקי עמ' 623 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
יעקב הגר (פירושונים)

האם התכוונתם ל... רבי יעקב הגר - האדמו"ר הנוכחי בחסידות סרט ויז'ניץ רבי יעקב הגר (זבלטוב) - האדמו"ר השני בחסידות זבלטוב, בנו של רבי דוד מזבלטוב רבי יעקב שמשון הגר - האדמו"ר השלישי בחסידות קוסוב, בנו של רבי חיים מקוסוב רבי יעקב יוסף הגר - האדמו"ר מוויז'ניץ בורו פארק, בנו של רבי מרדכי הגר מוויז'ניץ מונסי
יעקב יוסף הגר

רבי יעקב יוסף הגר (נולד בב' בכסלו ה'תשכ"ט, 23 בנובמבר 1968) הוא האדמו"ר מויז'ניץ מונסי בבורו פארק, ברוקלין. נולד בארצות הברית בשנת ה'תשכ"ט לרבי פנחס שלום הגר, שכיהן כאב"ד ויז'ניץ בבורו פארק ויועד לאדמו"רות והנהגת חסידות ויז'ניץ מונסי, ולזיסל רייזל, בת רבי שמואל צבי הורוביץ מספינקא בארצות הברית. רבי יעקב יוסף הוא נכדו הגדול של סבו רבי מרדכי הגר האדמו"ר מויז'ניץ במונסי אשר בביתו גדל. בהיותו הנכד הבכור, הבן הבכור של בכורו, נשא סבו עיניו וסמך עליו בעניינים שונים. נישא לשפרה בת דודו רבי אברהם דב טברסקי, אב"ד רחמסטריווקה במונסי, חתן סבו רבי מרדכי הגר. בשנת ה'תשע"ה, נפטר אביו, שכיהן כרב הקהילה בבורו פארק במשך 33 שנים, בחיי אביו האדמו"ר רבי מרדכי הגר. בנו רבי יעקב יוסף מונה לממלא מקומו. ברוב השנים התגורר במונסי וגם אחר פטירת אביו, וברוב השבתות נהג להגיע לעיר בורו פארק. אחר פטירת סבו האדמו"ר, בשנת תשע"ח, הוכתר לכהן כאדמו"ר בקהילה בבורו פארק. מוסדותיו כוללים תלמוד תורה, ישיבה קטנה, ישיבה גדולה (בסטטן איילנד), ובית ספר לבנות. לרב הגר 12 ילדים, בהם: פייגא ברכה, נשואה לאלימלך, בן רבי יעקב שמשון טירנואר מחוסט בויליאמסבורג. נפתלי הגר, נשוי לטראנא, בת דודו רבי ישראל אליעזר פיש מביקסאד. ישראל הגר, נשוי לבת רבי חיים ישראל אהרן מאיר שנעעבלג האדמו"ר מזידיטשויב בבני ברק. חיים מאיר הגר, נשוי לטראנא, בת דודו רבי מנחם מנדל הגר האדמו"ר מויז'ניץ מונסי בקיימישא לייק. יוחנן הגר, נשוי לליפשא, בת רבי יוסף מאיר הורוביץ האדמו"ר מספינקה בויליאמסבורג. שמואל צבי הגר, נשוי לציפורה, בת דודו רבי יצחק יוחנן הגר האדמו"ר מויז'ניץ מונסי בויליאמסבורג. משה ויסברג, החנוכייה עם הציפורים שמשגעת את ויז'ניץ, באתר בחדרי חרדים, 21 בדצמבר 2022 הנהלת מוסדות וויז'ניץ בארא פארק געשלאסן מקח אויף צוויי בניני המוסדות, באתר בחצרות הקודש
כיכר בורוביצקאיה

כיכר בורוביצקאיה (ברוסית: Боровицкая площадь) היא אחת הכיכרות המרכזיות של מוסקבה הממוקמת מול מגדל בורוביצקאיה בקרמלין וקצהו הדרומי של גן אלכסנדר. כיכר בורוביצקאיה שנבנתה לאחרונה בלב מוסקבה חשובה כחלק מתוכנית ממשלת מוסקבה לשיפור עיר הבירה ברוסיה. פרויקט השיפור בכיכר בורוביצקיה נבחר בתוצאה של התחרות האדריכלית שנערכה בתמיכת ועדת העירייה במוסקבה לאדריכלות ותכנון עירוני. ב-4 בנובמבר 2016 התקיימה בכיכר חניכת האנדרטה לוולדימיר הגדול. גבעת בורוביצקאיה, אחת משבע הגבעות של מוסקבה מגדל בורוביצקאיה של הקרמלין, ופסל ולדימיר הגדול בית פשקוב מדיה וקבצים בנושא כיכר בורוביצקאיה בוויקישיתוף Borovitskaya Square: modern public space in the heart of Moscow, architizer.com ערך זה הוא קצרמר בנושא מוסקבה ובנושא מבנים. אתם מוזמנים לתרום לוויקיפדיה ולהרחיב אותו.
ג'ק מקיני

ג'ון פול "ג'ק" מקיני (באנגלית: John Paul "Jack" McKinney; ‏13 ביולי 1935 – 25 בספטמבר 2018) היה מאמן כדורסל אמריקאי, אשר אימן בליגת המכללות האמריקאית ובליגת ה-NBA בין השנים 1960–1984. ב-6 עונותיו כמאמן ראשי ב-NBA רשמו קבוצותיו מאזן כולל של 136 ניצחונות ו-215 הפסדים (38.7%). מקיני נולד וגדל בעיר צ'סטר שבפנסילבניה, וכתלמיד "תיכון סנט ג'יימס" המקומי שיחק כדורסל תחת המאמן ג'ק רמזי, חבר היכל התהילה של הכדורסל לעתיד. בין השנים 1953–1957 למד באוניברסיטת סנט ג'וזף אשר בפילדלפיה, וב-3 עונותיו בקבוצת הכדורסל שלה קלע 4.0 נקודות בממוצע למשחק, מעמדת הרכז. בעונת 1955/1956 חזר לשתף פעולה עם רמזי, אשר מונה אז למאמן הקבוצה. בין השנים 1960–1965 שימש כעוזר מאמן באוניברסיטת סנט ג'וזף, תחת ג'ק רמזי. בעונת 1960/1961 העפילה הקבוצה לראשונה בתולדותיה לשלב פיינל פור טורניר אליפות המכללות, בטרם הפסידה בחצי הגמר מול אוניברסיטת המדינה של אוהיו, אותה הובילו ג'ון האבליצ'ק וג'רי לוקאס. בשנת 1965 מונה למאמן הראשי של קבוצת אוניברסיטת תומאס ג'פרסון בפילדלפיה, ולאחר עונה אחת חזר לסנט ג'וזף כמחליפו של רמזי בעמדת המאמן הראשי. ב-4 מתוך 8 עונותיו בתפקיד העפילה קבוצתו לטורניר אליפות המכללות, אולם באף אחת מהן לא עברה את הסיבוב הראשון. מאזנה הכולל של סנט ג'וזף לאורך התקופה עומד על 142 ניצחונות ו-77 הפסדים (64.8%). בין השנים 1974–1976 שימש כעוזר מאמן במילווקי באקס, תחת לארי קוסטלו. בשתי העונות רשמה מילווקי מאזן שלילי 38–44. בשלוש העונות הבאות היה עוזרו של ג'ק רמזי בפורטלנד טרייל בלייזרס, עמה זכה באליפות ה-NBA בעונת 1976/1977. לקראת עונת 1979/1980 מונה למאמן הראשי של לוס אנג'לס לייקרס, במקומו של ג'רי וסט. ב-8 בנובמבר 1979, כאשר עמד מאזן הקבוצה על 9 ניצחונות ו-4 הפסדים, נפצע מקיני בראשו בתאונת אופניים, ונאלץ להיעדר ממשחקי הלייקרס במהלך תקופת החלמתו הארוכה. בסופו של דבר מונה עוזרו, פול וסטהד, כמאמן הראשי של הקבוצה, והוביל אותה לזכייה באליפות ה-NBA באותה עונה. ב-8 העונות הבאות זכו הלייקרס ב-4 אליפויות נוספות, תחת שני המאמנים אשר היו עוזריו של מקיני בתקופתו הקצרה כמאמן הלייקרס – וסטהד ופט ריילי. בשנת 2006 אמר ריילי כי אילולא פציעתו, "מקיני בעצמו היה יכול להוביל את הלייקרס לחמש או שש אליפויות". ביוני 1980 מונה מקיני למאמן אינדיאנה פייסרס במקומו של בובי לאונרד, אשר אימן את הקבוצה ב-12 העונות הקודמות. בעונת 1980/1981 רשמו הפייסרס שיפור של שבעה ניצחונות לעומת העונה הקודמת (44–38), על אף עזיבתם של השחקנים אלכס אינגליש ומיקי ג'ונסון, ובסיום העונה זכה מקיני בפרס מאמן השנה. בשלוש העונות הבאות נחלשה הקבוצה, והיא סיימה את עונות 1983 ו-1984 במקום האחרון באזור המזרחי. בקיץ 1984 פוטר מקיני מתפקידו. בתחילת עונת 1984/1985 מונה למאמן קנזס סיטי קינגס, אך כבר לאחר 9 משחקים – מתוכם הפסיד בשמונה – התפטר מקיני מתפקידו והוחלף על ידי פיל ג'ונסון. ב-25 בספטמבר 2018 נפטר מקיני בעיר בוניטה ספרינגס, פלורידה, בגיל 83. פרופיל, באתר Sports-Reference סטטיסטיקות האימון של מקיני ב-NBA, באתר basketball-reference.com ההודעה על פטירתו של מקיני, באתר הניו יורק טיימס, 26 בספטמבר 2018 סטטיסטיקות המשחק של מקיני בליגת המכללות, באתר sports-reference.com סטטיסטיקות המשחק בין סנט ג'וזף לאוהיו סטייט, באתר sports-reference.com הצגת היום: ג'ק מקיני, באתר קבוצת אוניברסיטת סנט ג'וזף, 18 בינואר 2010 סטטיסטיקות האימון של מקיני בליגת המכללות, באתר sports-reference.com
האמר H2

האמר H2 (באנגלית: Hummer H2) הוא SUV רחב, ממותג האמר בעל הנעה כפולה 4x4, שיוצר על ידי יצרנית הרכב הכבד AM General (אנ') בבעלות יצרן כלי הרכב האמריקאי ג'נרל מוטורס אשר יוצר בין השנים 2002–2009 (משנת הדגם 2003) בארצות הברית. ברוסיה יוצרו דגמי "האמר H2" באמצעות יצרנית הרכב הרוסית Avtotor (אנ') (ברוסית: Автотор). היצרנית AM General נרכשה בשנת 1999 על ידי קבוצת ג'נרל מוטורס. 5 דלתות - SUV. 4 דלתות - טנדר קבינה כפולה (קרוי "Hummer H2 SUT"). 4 דלתות + דלת אחורית - לימוזינה. כבאית. יוצרו 153,026 יחידות. 5 נוסעים. מנוע קדמי : 6 ליטר, 6.2 ליטר. מנוע בנזין. סוג הנעה: הנעה כפולה 4x4. קיבולת מכל דלק - 121 ליטר. צמיגים: LT315/70R17 BF Goodrich. נפח תא מטען אחורי - 1,130 ליטר. בשנת 2003 עלה דגם "האמר H2" לשלב הגמר בתחרות מכונית השנה בצפון אמריקה בדרוג "משאית השנה" בקטגוריית משאיות תאוצה בין 0–97 קמ"ש היא 10.9 שניות (דגם מנוע 6.0 ליטר המפיק 320 כ"ס). תאוצה בין 0–97 קמ"ש היא 10.7 שניות (דגם מנוע 6.0 ליטר המפיק 330 כ"ס). תאוצה בין 0–97 קמ"ש היא 9.1 שניות (דגם מנוע 6.2 ליטר). "האמר H2" "האמר H2" "האמר H2" "האמר H2" "האמר H2" - טנדר קבינה כפולה "האמר H2" - טנדר קבינה כפולה "האמר H2" - טנדר קבינה כפולה "האמר H2" - מבט לתא הנהג "האמר H2" - ניידת משטרה "האמר H2" - כבאית "האמר H2" - כבאית "האמר H2" - כבאית "האמר H2" - לימוזינה "האמר H2" - לימוזינה "האמר H2" - לימוזינה, שנת 2007 האמר האמר H1 האמר H3 מדיה וקבצים בנושא האמר H2 בוויקישיתוף האמר H2, סרטון באתר יוטיוב האמר H2, סרטון באתר יוטיוב האמר H2, סרטון באתר יוטיוב האמר H2, סרטון באתר יוטיוב האמר - אתר היצרן "האמר H2" archive.ph/20170920102713 "האמר H2" chicagotribune.com/news/ct-xpm "האמר H2" forbes.com/2003/02/17/cx_mf_0217test דגם Hummer H2 SUT caranddriver.com/reviews/a15132351/hummer-h2-sut "האמר H2" cars.com/research/hummer-h2